open-index/open-wikipedia-markdown huggingface dataset:
ՀամԼԿԵՄ 50-ամյակ (ստելա, Կրասնի Սուլին)

**«ՀամԼԿԵՄ 50-ամյակ» ստելա** (), ստելա Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Կուլտուրայի փողոցում` Կոմերիտական ծառուղում։ Տեղադրվել է 1968 թվականին՝ Համամիութենական լենինյան կոմունիստական երիտասարդական միության (ՀամԼԿԵՄ) 50-ամյակի պատվին։

## Պատմություն
«ՀամԼԿԵՄ 50-ամյակ» ստելան քաղաքային խորհրդի գործադիր կոմիտեի որոշմամբ 1968 թվականին տեղադրվել է Կրասնի Սուլին քաղաքի Լենինի անվան մշակույթի պալատի մոտ։ Ստելան կառուցվել է Համամիութենական լենինյան կոմունիստական երիտասարդական միության 50-ամյակի պատվին։ Ստելայի վրա ամրացված տախտակին գրված է. *«1918-1968-2018։ Բացել 2018 թվականի հոկտեմբերի 29-ին»*։ Ներսում 1968 թվականի կոմերիտականների ուղերձն էր 2018 թվականի իրենց հետնորդներին։ Հուշարձանը գտնվում է Սուլինի մետալուրգիական գործարանի տարածքում։ Հեղինակն ու պատրաստողը նույն գործարանն է։

Ստելայի հեռավորությունը քաղաքի կենտրոնից 264 մետր է։

Ստելայի ներսում պահված ուղերձը հանդիսավորությամբ բացվել է 2018 թվականի հոկտեմբերի 29-ին` ՀամԼԿԵՄ 100-ամյակի օրը։ Այս օրը տոնակատարությանը մասնակցել է շուրջ 300 մարդ, բոլորը` քաղաքի և շրջանի առաջին դեմքեր։ Պարկուճը բացելու պատիվը տրվել է Կրասնի Սուլինի շրջանի վարչակազմի ղեկավար Նիկոլայ Ալշենկոյին, Կրասնի Սուլինի քաղաքային բնակավայրի ղեկավարի ժամանակավոր պաշտոնակատար Պավել Գրուզինովին և Կրասնի Սուլինի շրջանի ղեկավար Գալինա Տոտկալովային։ Նամակ-հրահանգը կարդացել է Հանրային պալատի նախագահ, ՀամԼԿԵՄ Կրասնի Սուլինի քաղաքային կոմիտեի նախկին առաջին քարտուղար Լյուբով Կրավչենկոն։

Տեքստում 1960-ականների կոմերիտականները «հուսով են», որ այն ամենը, ինչին իրենք հասել են` պատերազմից հետո ավերակներից ոտքի են կանգնեցրել քաղաքը, վերականգնել են ավերված Սուլինի մետալուրգիական գործարանը, հիմնել են զբոսայգիներ և պուրակներ, կառուցել են մշակույթի պալատներ և կինոթատրոններ, մարդկանց համար տներ, էլեկտրակայան, մեր սերունդը պահպանել և բազմապատկել է։

Միջոցառման ավարտից հետո մշակույթի պալատում տեղի է ունեցել ՀամԼԿԵՄ 100-ամյակին նվիրված տոնական համերգ։

## Ծանոթագրություններ

Կատեգորիա:1968 հիմնադրումներ
Կատեգորիա:Կրասնի Սուլինի տեսարժանություններ
Ռենատո Չիպոլինի

**Ռենատո Չիպոլինի** (), իտալացի պրոֆեսիոնալ ֆուտբոլիստ։ Իր ակտիվ կարիերայի ժամանակ Չիպոլինին 3 տարով եղել է Բոլոնյա ֆուտբոլային ակումբի ղեկավար, այն ժամանակ, երբ թիմը 25 տարվա ընթացքում եղել է իր բարձունքի գագաթնակետին, հատկապես, երբ թիմը գրեթե որակավորվել էր մասնակցելու Չեմպիոնների Լիգային, պակասեց ընդամենը 3 միավոր 2001-2002 թվականներին։

## Մրցանակներ
* Սերիա A չեմպիոն՝ 1979/80.
* Ֆուտբոլի Իտալիայի գավաթ հաղթող՝ 1977/78.

## Ծանոթագրություններ

## Արտաքին հղումներ
Տրասֆերտներիի պատմություն(անգլ.)

Կատեգորիա:1945 ծնունդներ
Կատեգորիա:2019 մահեր
Կատեգորիա:Մարտի 12 մահեր
Կատեգորիա:Իտալացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ինտեր Միլանի ֆուտբոլիստներ
Կատեգորիա:Կոմոյի ֆուտբոլիստներ
Լեդան և կարապը (նկար, դա Վինչի)

**«Լեդան և կարապը»**, Լեոնարդո դա Վինչիի կորած համարվող կտավը, որում պատկերված է համանուն դիցաբանական սյուժեն։ Հայտնի է սկզբնական ուրվանկարներով, այլ նկարիչների կրկնօրինակներով և պատմական փաստաթղթերում հիշատակությամբ։ Կտավի բնօրինակը հավանաբար ստեղծվել է 1508 թվականին։

## Սկզբնական ուրվանկարներ
Ըստ երևույթին, Լեդայի լեգենդի սյուժեով կտավի գաղափարը նկարչի մոտ առաջացել է դեռևս 1500-ականների սկզբին։ Նկարի առաջին (փետրագրչով) ուրվանկարներն արվել են 1504 թվականին, սակայն կոմպոզիցիոն առումով դրանք էապես տարբերվում են վերջնական տարբերակից։ Այն նկարները, որոնք պահվում են Բոյմանս վան Բյոնինգենի թանգարանում և Չաստվորֆ Հաուսում, պատկերում են խոտերի մեջ կիսածնկած Լեդային կարապի հետ։ Դրանցից մեկում նա շոյում է թռչնի գլուխը, իսկ մյուսում կարապը «համբուրում» է նրա ականջը՝ թևով սիրելիին փարված։
Վինձոր ամրոցում պահվող մի թղթի վրա խոշոր ձիու ուրվանկարի կողքին նշմարվում են Լեդայի երկու փոքր նկարներ։ Այստեղ նա պատկերված է գետնին նստած, և ուրվանկարներից մեկում նրա կողքին փոքրիկ երեխա է պատկերված։ Առավել հայտնի են Լեդայի գլխի պատկերումները, հատկապես նրանք, որոնք ստեղծվել են 1505 և 1506 թվականներին և պահվում են Վինձորյան ամրոցում։

## Նկարի ճակատագիր
Նկարի վերջնական տարբերակը ստեղծվել է 1508 թվականին։ Ըստ մեզ հասած կրկնօրինակների, նկարում Լեդան պատկերված է եղել ողջ հասակով՝ կարապի վիզը ձեռքերով գրկած, բայց նրա հայացքը ուղղված է այդ պահին հսկայական ձվերից դուրս եկած երեխաների կողմը, որոնք խաղում են խոտերի վրա։ Նկարի հետագա ճակատագիրը հստակ չէ։ Ըստ Լոմացոյի, նկարը տարվել է Ֆրանսիա։ Նրա վերաբերյալ վերջին հիշատակումն արել է 1625 թվականին Կասիանո դալ Պոցոն, որը տեսել է նկարը Ֆոնտեբլո ամրոցում։

Պատմաբանները ենթադրում են, որ հետագայում նկարը ոչնչացվել է, սակայն, թե հատկապես երբ է դա արվել, անհայտ է։ 18-րդ դարի վերջում թատերագիր Կառլո Գոլդոնին, 1775 թվականին Վերսալի պալատ այցելելիս, նկատել է, որ «Լեդայից» հետք անգամ չի մնացել։ Իր օրագրերում նա նշում է, որ իրեն չի հաջողվել Լեդայի վերաբերյալ հիշատակում գտնել նույնիսկ այն նկարների ցանկում, որոնք մարկիզուհի դե Մենտենոնի հրամանով ոչնչացվել են «անպարկեշտության» համար։

## Պատկերասրահ

Study for the Kneeling Leda.jpg|Կիսածնկած Լեդայի ուրվանկարը Չաստվորֆ Հաուսում
Leda and the Swan 1505-1510.jpg|Չեզարե դա Սեստոյի կրկնօրինակը (1515-1520)։ Տեմպերա, տախտակ. Ուիլթոն-հաուս
Leda and the Swan 1510-1515.jpg|Հեղինակը հայտնի չէ, (մոտ․ 1510-1520)։ Կտավ, յուղաներկ։ Բորգեզե պատկերասրահ 
Leda Melzi Uffizi.jpg|Կրնկօրինակ, հեղինակ՝ Ֆրանչեսկո Մելցի (մոտ․ 1515), Ուֆֆիցի պատկերասրահ
Giampietrino - Leda and her Children - WGA08952.jpg|«Լեդան և իր երեխաները» Ջամպետրինո (մոտ․ 1520)։ Յուղաներկ, տախտակ։ Հեսեն-Կասել թանգարանային համալիր
Venus and Cupid by Giampietrino. Private collection, Milan..jpg|«Վեներա և Կուպիդոն» Ջամպետրինո։ Մասնավոր հավաքածու, Միլան


## Ծանոթագրություններ

## Աղբյուրներ
*

## Արտաքին հղումներ
*''Leonardo da Vinci: anatomical drawings from the Royal Library, Windsor Castle'', exhibition catalog fully online as PDF from The Metropolitan Museum of Art, which contains material on *Leda and the Swan* (see index)

Կատեգորիա:1508 նկարներ
Կատեգորիա:Լեոնարդո դա Վինչիի նկարներ
Կատեգորիա:Մերկ կանանց պատկերով նկարներ
Հալաջյան

**Հալաջյան**, հայկական ազգանուն։

## Հայտնի կրողներ
* Դավիթ Մարատի Հալաջյան (փետրվարի 7, 1962, Երևան, Հայկական ԽՍՀ, ԽՍՀՄ), հայ կոմպոզիտոր, նվագավար և երաժշտագետ։
* Րաֆֆի Հալաջյան  (ծնվ. 1961 թվականի հունիսի 8-ին, Բեյրութ), հայազգի ձեռներեց, Nabaztag-ի ստեղծողներից։
* Մարատ Հալաջյան (դեկտեմբերի 27, 1920, Երևան - մայիսի 26, 1971, Երևան, Հայկական ԽՍՀ, ԽՍՀՄ), հաղորդավար, ՀԽՍՀ վաստակավոր արտիստ, Հայաստանի ռադիոյի և հեռուստատեսության պետական կոմիտեի հաղորդավար, ԽՍՀՄ Ժուռնալիստների միության և Հայաստանի թատերական ընկերության անդամ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Վազգեն Մելիքյան

**Վազգեն Շավարշի Մելիքյան** (), ինքնաշխատ համակարգերի բնագավառի հայ գիտնական։ Տեխնիկական գիտությունների դոկտոր (2006), պրոֆեսոր (2006): ՀՀ ԳԱԱ թղթակից անդամ (2014)։

## Կենսագրություն
Վազգեն Շավարշի Մելիքյանը ծնվել է 1956 թվականի հունվարի 29-ին, Երևանում։ 1963-1970 թվականներին սովորել է թիվ 50 միջնակարգ դպրոցում։ 1973 թվականին ավարտել է Մանուկ Աբեղյանի անվան թիվ 3 դպրոցը։ 1973 թվականին ընդունվել է Երևանի պոլիտեխնիկական ինստիտուտ։ 1978 թվականին ավարտել է Երևանի պոլիտեխնիկական ինստիտուտի «Տեխնիկական կիբեռնետիկա» ֆակուլտետը։ 1981-1984 թվականներին սովորել է Մոսկվայի ինժեներա-ֆիզիկական ինստիտուտի «Էլեկտրոնիկա» ամբիոնի նպատակային ասպիրանտուրայում։ 1989-1991 թվականներին գիտական վերապատրաստում է անցել Վիեննայի տեխնիկական համալսարանի Ընդհանուր էլեկտրատեխնիկայի և էլեկտրոնիկայի ինստիտուտում։

## Աշխատանքային գործունեություն
1978 թվականից աշխատել է ԵրՊԻ-ի «Հաշվողական տեխնիկա» ամբիոնում՝ որպես ճարտարագետ։ 1980 թվականից եղել է «Հաշվողական տեխնիկա» ամբիոնի ասիստենտ, 1984 թվականից՝ «Հաշվողական տեխնիկա» ամբիոնի դոցենտ, 1996-2001 թվականներին, միաժամանակ՝ ճարտարագետ հետազոտողի նորաստեղծ կրթական ծրագրի գծով Ասպիրանտական դպրոցի փոխտնօրեն։ 2001 թվականից «Միկրոէլեկտրոնային սխեմաներ և համակարգեր» ամբիոնի վարիչն է և «Սինոփսիս Արմենիա» ՓԲԸ ուսումնական դեպարտամենտի տնօրենը։ 2018 թվականից «ՀՀ ԳԱԱ տեղեկագիր. Տեխնիկական գիտություններ» հանդեսի գլխավոր խմբագիրն է։

## Գիտական գործունեություն
1984 թվականին Մոսկվայի ինժեներաֆիզիկական ինստիտուտում ստացել է տեխնիկական գիտությունների թեկնածուի գիտական աստիճան, մեկ տարի անց՝ դոցենտի գիտական կոչում, 2006 թվականին՝ տեխնիկական գիտությունների դոկտորի գիտական աստիճան և նույն տարում՝ պրոֆեսորի գիտական կոչում։ 2010 թվականին ընտրվել է Հայաստանի ճարտարագիտական ակադեմիայի ակադեմիկոս, 2014 թվականին՝ Հայաստանի գիտությունների ազգային ակադեմիայի թղթակից անդամ։

Վազգեն Մելիքյանը մենագրությունների, 250-ից ավելի գիտական և 130-ից ավելի մեթոդական աշխատանքների հեղինակ է, միջազգային գիտաժողովներում հանդես է եկել 150-ից ավելի զեկուցումներով։

## Անդամակցություն
* Ռուսաստանի, Ուկրաինայի և Բելառուսի կիրառական ռադիոէլեկտրոնիկայի գիտությունների ակադեմիայի ակադեմիկոս
* «Մոսկվայի էլեկտրոնային տեխնիկայի ինստիտուտ» Ազգային հետազոտական համալսարանի պատվավոր պրոֆեսոր, 2012

## Պարգևներ, մրցանակներ
* ՀՀ գիտության վաստակավոր գործիչ, 2007
* Տեղեկատվական տեխնոլոգիաների ոլորտում համաշխարհային ներդրման համար Հայաստանի Հանրապետության Նախագահի մրցանակ, 2010
* ՀՊՃՀ ոսկե մեդալ, 2011
* ՀՀ ՊՆ «Գարեգին Նժդեհ մեդալ», 2012
* ՀՀ ՊՆ «Վազգեն Սարգսյան» մեդալ, 2013
* ՀՀ ՊՆ շնորհակալագիր, 2015
* ՀՀ ԿԳՆ բարձրագույն պարգև՝ ոսկե հուշամեդալ, 2016
* ԵՊՀ ոսկեզօծ հուշամեդալ
* Հայ-ռուսական համալսարանի ոսկե մեդալ
* Եվրոպական կրթական տարածաշրջանային ակադեմիայի հուշամեդալ
* Վիվասել ընկերության ոսկե մեդալ
* *IEEE* ավագ անդամ, 2016
* Սինոփսիս ընկերության գերազանցության մրցանակ, 2017

## Ծանոթագրություններ

Կատեգորիա:ՀՀ ԳԱԱ թղթակից անդամներ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Տեխնիկական գիտությունների դոկտորներ
Դիանա (այլ կիրառումներ)

**Դիանա**, կարող է վերաբերել՝
* Դիանա - կանացի անձնանուն
* Դիանա - 1981-1996 թվականներին Արքայազն Չարլզի կինը
* Դիանա - աստերոիդ աստերոիդների հիմնական գոտում
* Դիանա - հայ գրող և հրապարակախոս
* Դիանա (Գևորգ Գրիգորյան, Ջիոտտո, նկար) - Գևորգ Գրիգորյանի (Ջիոտտո) 1926 թվականին ստեղծած կտավը
Կոմիտաս փառատոն

Փառատոնն ամենամյա է և իր մեջ ներառում է տարբեր նախագծեր, որոնք պարբերաբար անցկացվում են Հայաստանի մշակույթի նախարարության կամ Վեհափառ Հայրապետի բարձր հովանավորությամբ։

## Նպատակ
Փառատոնի նպատակն է՝ տարածել Կոմիտասի երաժշտությունն ամբողջ աշխարհում, Հայաստանի մարզերում ակտիվացնել մշակութային կյանքը։

## Գործունեություն
Փառատոնն ընդգրկում է երաժշտական բոլոր հնարավոր ժանրերը և անցկացվում է տարբեր ձևաչափերով։ Կարող է անցկացվել ոչ միայն Հայաստանի մեծ և փոքր քաղաքներում, գյուղերում,  այլև՝ արտերկրում։

Փառատոնի շրջանակներում անցկացվող միջոցառումներին կարող են մասնակցել տարբեր թատերական խմբեր, համույթներ, երաժշտախմբեր, ասմունքողներ, նկարիչներ, որոնց կողմից ներկայացրած ստեղծագործությունները կառնչվեն կոմիտասյան թեմային։

«Կոմիտաս միջազգային երաժշտական փառատոնի» առաջին համերգը կայացել է Հառիճավանքում, 2015 թվականի հոկտեմբեր 8-ին, իսկ այդուհետ՝ ամեն տարի սեպտեմբերի 26-ին։

Այս տարվանից փառատոնի շրջանակներն ընդլայնվում են և փառատոնին մասնակցելու են ֆրանսիական երկու երգչախմբեր՝ «Ճամփորդող երգչախումբ»  (Le Choeur Voyageur) Ֆրանսիայի Բորդո քաղաքից՝ Ալեքսի Դուֆորի ղեկավարությամբ և «Փարիզի օպերայի մանկական երգչախումբը»՝ (Maîtrise des Hauts-de-Seine) Գաել Դարչենի ղեկավարությամբ, ինչպես նաև «Գալան» տրիոն Հունաստանից։

Տարեցտարի փառատոնը կընդգրկի հնարավորինս շատ օտարազգի երաժիշտներ, բարձրակարգ մասնագետներ, տարբեր միջազգային կառույցների ղեկավարներ, որոնք կգովազդեն փառատոնն ու Հայաստանն իրենց երկրներում։ Փառատոնի շրջանակներում անցկացվելու են վարպետաց դասեր, բաց փորձեր և սեմինարներ։

Առաջիկա ծրագրերում է՝ աշխարհի հնագույն մայրաքաղաքների (Հռոմ, Աթենք, Երուսաղեմ, Պեկին) երգչախմբերի մասնակցությամբ փառատոն` նվիրված Երևանի 2800 ամյակին։ Նաև մի քանի տասյակ օտարերկրյա երգիչներից ստեղծված հավաքական երգչախմբի համերգաշար Հայաստանում՝ նվիրված Կոմիտասի 150-ամյակին։

Փառատոնը բաց է բոլոր բարձրորակ երաժշտական համույթների և մենակատարների համար։

Կոմիտաս վարդապետի 150-ամյակին նվիրված միջոցառումների շրջանակներում, «Հայաստանի փոքրիկ երգիչներ» երգչախումբը հրավեր է ստացել Լայպցիգի Գեվանդհաուսի մանկական երգչախմբից և լիտվական Ուգնելե մանկակն երգչախմբից (2019)։

## Արտաքին հղումներ
* Ճամփորդող երգչախումբը կմասնակցի Կոմիտասի անվան միջազգային փառատոնին 
* Հայաստանում ելույթ կունենա Գալան տրիոն
* «Փարիզի ազգային օպերայի մանկական երգչախումբը» և «Հայաստանի փոքրիկ երգիչները»՝ երևանյան բեմում

Կատեգորիա:Հայաստանի փառատոներ
Դիանա (Գևորգ Գրիգորյան, Ջիոտտո, նկար)

**«Դիանա»**, ՀԽՍՀ վաստակավոր նկարիչ Գևորգ Գրիգորյանի (Ջիոտտո) 1926 թվականին ստեղծած կտավը, որը գտնվում է Ջիոտտոյի (Գևորգ Գրիգորյան) արվեստանոց-թանգարանում։

## Պատմություն
Փոքրաչափ կտավում նկարիչը պատկերել է տասնվեցամյա մի ոսկեհեր գեղեցկուհու։ Ջիոտտոն (Գևորգ Գրիգորյան) 1926 թվականին Քութայիսում ստեղծել է իր հազվագյուտ ռեալիստական դիմանկարներից մեկը, առանց իմանալու, որ այդպիսով կերտում է իր ապագա կնոջ՝ վրացի բանաստեղծուհի, նկարչուհի Դիանա Նեստորի Ուկլեբայի առաջին դիմանկարը՝ սկիզբ դնելով բավականաչափ հետաքրքիր դիմանկարի մի շարքի։

Երբ Դիանան ուսանում էր Թբիլիսիի գեղարվեստի ակադեմիայում, ապագա ամուսիններրի ճանապարհները պատահականորեն միացան։ Այս փոքրաչափ կտավը 1920-ական թվականների գեղանկարչական ուշագրավ կերտվածքներից է։

## Նկարագրություն
Ջոտտոն (Գևորգ Գրիգորյան) դիմանկարը պատկերել է յուղաներկով, դիմանկարի չափսերն են՝ 33x26 սմ, նյութը՝ ստվարաթուղթ։ Կտավը գտնվում է Ջիոտտոյի (Գևորգ Գրիգորյան) արվեստանոց-թանգարանում (ՀԱՊ-ի մասնաճյուղ)։

## Տես նաև
* Գևորգ Գրիգորյանի (Ջիոտտո) արվեստանոց-թանգարան

## Գրականություն
* Գևորգ Գրիգորյան, Ալբոմ, առաջաբանը՝ Պ. Հայթայանի, Ե., 1981

## Ծանոթագրություններ

## Արտաքին հղումներ
*Գրիգորյանի (Ջոտտո) արվեստանոց-թանգարան

Կատեգորիա:Կանայք կտավներում
Կատեգորիա:Գևորգ Գրիգորյանի նկարներ
Կատեգորիա:1926 նկարներ
Ինգրիդ Թյուլին

**Ինգրիդ Թյուրին** (), շվեդ դերասանուհի, պրոդյուսեր, ռեժիսոր։

## Կենսագրություն
Ինգրիդ Թյուրինը ծնվել է 1929 թվականին, Սոլեֆտեոյում, Նաննա (ծննդյան անունը՝ Լարսոն) և Ադամ Թյուրինների ընտանիքում։ Դպրոցական տարիքից հաճախել է բալետի դասերի։ 1948 թվականին ընդունվել և 1950 թվականին ավարտել է Թագավորական դրամատիկական թատրոնին կից ("*Dramaten*") դպրոցը։

Արտիստական խառնվածքի, դերասանական խաղի ու վարպետության շնորհիվ Թյուլին մեծ հաջողության է արժանացել և հրավիրվել նկարահանվելու նաև դանիական, իտալական, ֆրանսիական և ամերիկյան ֆիլմերում։ Խաղացել է տարբեր թատրոններում։ Որպես դերասան և ռեժիսոր՝ 1960 թվականին հանդես է եկել Ստոկհոլմի Քաղաքային թատրոնում։ Առաջին անգամ նկարահանվել է 1948 թվականին «Քո այգու պտուղները» կինոժապավենում։ Թյուլինի դերակատարումներին կարելի է հանդիպել Ալեն Ռենեի «Պատերազմն ավարտված է» (1966), Ժան-Դանիել Սիմոնի «Ադելաիդա» (1970), Պիեռ Գրանիե-Դեֆերի «Վանդակը» (1975), Ջուլիանո Մոնտալդոյի «Անյեսը գնում է դեպի մահ» (1976), Ինգմար Բերգմանի «Կյանքի շեմին» (1958, այս ֆիլմում Սեսիլիի դերակատարման համար Կաննի 11-րդ փառատոնում Թյուլինն արժանացել է կանացի լավագույն դերակատարման համար մրցանակին), «Դեմքը» 1959), «Լռությունը» (1964), «Գայլի ժամը» (1967), «Ճիչ և շշնջյուններ» (1973) և այլ ֆիլմերում։ Ինգմար Բերգմանի «Մորու բացատը» (1957) կինոժապավենում Թյուլինը մարմնավորել է Մարիանայի դերը։

1979 թվականին Թյուլինն իր ուժերը փորձել է նաև ռեժիսորական բնագավառում և նկարահանել «Մեկ և մեկ» ֆիլմը։ Նա ֆրանս-շվեդական «Ձմեռային» (1967) կինոնկարի սցենարի հեղինակն ու գլխավոր դերակատարն է։ Թյուլինը նաև պրոդյուսեր է։ 1980 թվականին գլխավորել է Բեռլինի 30-րդ կինոփառատոնի ժյուրին։

## Լրացուցիչ գրականություն
* Cowie, Peter (1970): *Sweden 1. An Illustrated Guide... to the Work of the Leading Directors, Players, Technicians, and other Key Figures in Swedish Cinema, with Credits and Plot outlines to more than seventy important Films, and Index to 1,000 Titles*,  A. Zwemmer Ltd., London
* Cowie (1970): *Sweden 2. A Comprehensive Assessment of the Themes, Trends, and Directors in Swedish Cinema*, A. Zwemmer Ltd., London
* Cowie (1977): *Film in Sweden. Stars and Players*, Tantivy Press, London ()

## Ծանոթագրություններ

Կատեգորիա:Կաննի կինոփառատոնի մրցանակակիրներ
Կատեգորիա:Շվեդ դերասանուհիներ
Կատեգորիա:Շվեդ պրոդյուսերներ
Կատեգորիա:Շվեդ ռեժիսորներ
Կատեգորիա:Շվեդ սցենարիստներ
Կատեգորիա:Քաղցկեղից մահացածներ
Կատեգորիա:Թատրոնի շվեդ դերասանուհիներ
Կատեգորիա:Շվեդ կինոռեժիսորներ
Կախարդական վրձինը

**Կախարդական վրձինը** (), 1997 թվականին «Christmas Films» ստուդիայի կողմից նկարահանված մուլտֆիլմ։ Պատվիրատուն բրիտանական BBC հեռուստաընկերության 4-րդ ալիքն է։ Ռեժիսոր Վալերի Ուգարովը մուլտֆիլմն ստեղծել է «Աշխարհի ժողովուրդների հեքիաթներ» նախագծի շրջանակներում` ըստ չինական հեքիաթի մոտիվների։

## Սյուժե
Շատ վաղուց կայսեր տիրապետության տակ գտնվող երկրում ապրում էր Մալյան անունով մի որբ տղա։ Նա երազում էր դառնալ հայտնի նկարիչ։ Բայց նա նույնիսկ վրձին չուներ։ Նա հարթ քարերի վրա նկարում էր ածուխի կտորներով, և նրա նկարներն ասես կենդանի լինեին։ Մի անգամ երազում նրա մոտ է գալիս մի անիրական ծերունի և ասում. «Մալյա՛ն. ես կախարդական վրձին ունեմ քեզ համար, միայն քեզ համար։ Բայց հիշի՛ր, կարևոր է միայն այն, ինչ դու ունես քո ներսում։ Նկարի՛ր սրտով»։ Ծերունին վրձինը թողնում է և անհետանում։ Առավոտյան Մալյանը տեսնում է վրձինը, վազում լճի մոտ, քարի վրա ծածան նկարում, և վերջինս կենդանանում ու սուզվում է լճակի մեջ։ Ծանոթ աղջկա համար Մալյանը այծիկ է նկարում, և այն կենդանանում է։ Ծառաները պատմում են կալվածատիրոջն այս մասին և տղային նրա մոտ են բերում։ Կալվածատերը պատվիրում է սուր նկարել, Մալյանը հրաժարվում է և ստիպված է լինում փախչել։ Կալվածատերը տեղեկացնում է կայսրին, և պահակախումբը փնտրում ու բռնում է Մալյանին։ Տղային բերում են կայսեր մոտ, և վերջինս հրամայում է նկարել։ Մալյանը ճպուռ է պատկերում, և այն թռչում է։ Այդ ժամանակ կայսրը վերցնում է վրձինը և նկարում ոսկու կույտ, սակայն դրա փոխարեն հայտնվում է մեծ օձ։ Այդ ժամանակ կայսրը վերադարձնում է վրձինը և պատվիրում նկարել շատ ոսկի։ Մալյանն առաջարկում է ոսկե ծառ` կղզու վրա և նկարում է այն վարագույրին։ Պատկերը կենդանանում է, վարագույրը դառնում է ծովի ափ տանող պորտալ` առագաստանավով։ Կայսրը քայլ է անում նավի վրա և լողում է դեպի ոսկե ծառը, և միայն քամի է պահանջում արագության համար։ Քամին ուժեղանում է և ջարդում առագաստանավը ոսկե ծառի մոտ։ Մալյանը նույնպես քայլ է անում և գնում է դեպի ծովափ։ Նա ցանկանում էր ազատ նկարիչ լինել։

## Փառատոններ և մրցանակներ

* 1998 - Անիմացիոն ֆիլմերի ռուսական երրորդ բաց փառատոն Տարուսում. ժյուրիի մրցանակ երեխաների համար լավագույն ֆիլմի համար, «Կախարդական վրձին», ռեժիսոր` Վալերի Ուգարով։
* 1998 - «Նիկա» մրցանակի առաջադրում Լավագույն անիմացիոն ֆիլմ անվանակարգում։
* 2001 -  Միջազգային կինոփառատոն Սեուլում. հատուկ մրցանակ հեռուստատեսության լավագույն անիմացիոն ֆիլմի համար, «Կախարդական վրձին»։

## Վերաթողարկում

Մուլտֆիլմը DVD ձևաչափով թողարկվել է «Կախարդական վրձինը» մուլտֆիլմերի հավաքածուի 1-ին թողարկման մեջ։

## Տես նաև
* Դեղին արագիլը - մուլտֆիլմ` ըստ չինական հեքիաթի

## Ծանոթագրություններ

## Արտաքին հղումներ

* 
* 
* 

Կատեգորիա:Ռուսական մուլտֆիլմեր
Կատեգորիա:1997 մուլտֆիլմեր
Ազումա Աբուբաքար

**Ազումա Աբուբաքար-Անկրա** (, ), պորտուգալացի ֆուտբոլիստ, հարձակվող։

## Ակումբային կարերիա
2015 թվականին ֆուտբոլիստին գտնում և իրենց երիտասարդական ակումբ են հրավիրում է նիդերլանդական «Վիլլեմ II» ակումբի գործակալները, սակայն երկար ժամանակ չէին կարող պայմանագիր ստորագրել նրա հետ, քանի որ ֆուտբոլիստը չուներ համապատասխան թույլտվություն։ Միայն Պորտուգալիայի քաղաքացիություն ստանալուց հետո (նրա հայրը երկար տարիներ աշխատել էր այս երկրում և քաղաքացիություն ուներ), հնարավոր է լինում պայմանագիր ստորագրել երիտասարդ ֆուտբոլիստի հետ։ Դա տեղի է ունեցել 2016 թվականի մարտի 2-ին։
2016 թվականի ապրիլի 2-ին Աբուբաքարը իր նորամուտն է նշել Նիդերլանդների ֆուտբոլի առաջնությունում` մասնակցելով «Տվենտե» ակումբի դեմ խաղին` 84 րոպեին փոխարինելով Գյուս Յոպպենին։

## Կարիերան հավաքականում
Պորտուգալիայի քաղաքացիություն ստանալուց հետո նրանով սկսել են հետաքրքրվել տեղի մասնագետները։ 
Հունիսի 16-ին նա ընգրկվել է Եվրոպայի 2016 թվականի առաջնության մինչև 19 տարեկան երիտասարդների 23 հնարավոր մասնակիցների ցանկում, այնուհետև հաստատվել է հիմնական կազմում։ Մրցաշարում մասնակցել է 2 հանդիպման՝ խաղալով Ավստրիայի և Գերմանիայի երիտասարդների հավաքականների դեմ, ինչպես նաև գոլ է խփել վերջինիս դարպասին։ Սակայն Պորտուգալիայի ֆուտբոլի ֆեդերացիան նրա անձնագրի օրինականության մասին կասկածներից հետո հետ է կանչել նրան մրցաշարից։

## Ծանոթագրություններ

## Արտաքին հղումներ
* 
* 

Կատեգորիա:Գանացի ֆուտբոլիստներ
Կատեգորիա:Լյուցերնի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Էդեր Ֆարիաս

**Էդեր Խոսե Ֆարիաս Մարտինես** (, ), վենեսուելացի ֆուտբոլիստ, «Օնսե Կալդաս» ակումբի և Վենեսուելայի հավաքականի հարձակվող։

## Ակումբային կարիերա
Ֆարիասն իր պրոֆեսիոնալ կարիերան սկսել է «Միներոս Գուայանա» ակումբում։ 2007 թվականին իր նորամուտն է նշել վենեսուելական առաջնությունում։ 2013 թվականի սկզբին Էդերը տեղափոխվել է «Կարակաս»։ Փետրվարի 9-ին «Սուլիա» ակումբի դեմ խաղի ժամանակ իր նորամուտն է նշել նոր ակումբում։ Մարտի 29-ին «Պորտուգեսա» ակումբի դեմ խաղի ժամանակ Ֆարիասը դարձել է հեթ-տրիկի հեղինակ` խփելով իր առաջին գոլերը «Կարակաս» ակումբում։ Լիբերտադորեսի գավաթի բրազիլիական «Գրեմիո» ակումբի դեմ խաղում նա գոլ է խփել։ 2014 թվականին Էդերը «Կարակաս» ակումբին օգնել է հաղթել Վենեսուելայի գավաթը։

2015 թվականի ամռանը Ֆարիասին վարձել է պորտուգալական «Ունիան Մադեիրա» ակումբը։ Սեպտեմբերի 13-ին «Մորեյրենսե» ակումբի դեմ խաղում իր նորամուտն է նշել Պորտուգալիայի ֆուտբոլի առաջնությունում։ Սեպտեմբերի 27-ին «Էշտորիլ-Պրայա» ակումբի դեմ խաղում Էդերն իր առաջին գոլն է խփել «Ունիան Մադեյրայի» դեմ կազմում։ Պայմանագրի ավարտին նա վերադարձել է «Կարակաս»։ 2017 թվականի մարտի 3-ին, Լիբերտադորեսի գավաթի ժամանակ «Սերո Պորտենիո» ակումբի դեմ խաղում Ֆարիասը գոլ է խփել։

2017 թվականի ամռանը Էդերը տեղափոխվել է կոլումբիական «Օնսե Կալդաս» ակումբ։ Հուլիսի 20-ին «Դեպորտիվո Կալի» ակումբի դեմ խաղում նա իր նորամուտն է նշել Մուստանգի գավաթի խաղարկության ժամանակ։ Հուլիսի 31-ին «Սանտա-Ֆե» ակումբի դեմ խաղում Ֆարիասը իր առաջին գոլն է խփել «Օնսե Կալդաս» ակումբի կազմում։

## Միջազգային կարիերա
2010 թվականի փետրվարի 2-ին Ճապոնիայի դեմ ընկերական խաղի ժամանակ Ֆարիասն իր նորամուտն է նշել Վենեսուելայի հավաքականի կազմում։ Մայիսի 10-ին Արուբայի հավաքականի դեմ խաղում նա իր առաջին գոլն է խփել ազգային ակումբում։

### Գոլեր Վենեսուելայի հավաքականի կազմում

## Ծանոթագրություններ

## Արտաքին հղումներ
* soccerway կայքում
* Պրոֆիլը sports.ru կայքում
* 

Կատեգորիա:Տղամարդկանց ֆուտբոլի հարձակվողներ
Կատեգորիա:Վենեսուելացի ֆուտբոլիստներ
Կատեգորիա:Օնսե Կալդասի ֆուտբոլիստներ
Կատեգորիա:Վենեսուելայի հավաքականի ֆուտբոլիստներ
Մերի Ռոբինսոն

**Մերի Ռոբինսոն** (, , ), Իռլանդիայի նախկին նախագահ (1990 -1997 թվականներ), առաջին կինն այդ պաշտոնում։ 1997-2002 թվականներին զբաղեցրել է ՄԱԿ-ի Մարդու իրավունքների գերագույն հանձնակատարի պաշտոնը։

## Կենսագրություն
1969-1989 թվականներն ընկած ժամանակահատվածում Ռոբինսոնն անկախ սենատոր էր (1977-1981 թվականներին՝ Լեյբորիստական կուսակցության անդամ)։ 1973-1989 թվականներին եղել է Իռլանդիայի Միացյալ խորհրդարանական կոմիտեի անդամ՝ Եվրոպական համայնքի երկրորդական օրենսդրության գծով, 1977-1987 թվականներին եղել է խորհրդարանի սոցիալական հարցերի ենթակոմիտեի նախագահ, իսկ 1987-1989 թվականներին՝ խորհրդարանի իրավական հարցերի ենթակոմիտեի նախագահ։ 1973-1990 թվականներին զբաղեցրել է միայնակ ծնողների իռլանդական ասոցիացիայի նախագահի պաշտոնը։

1990 թվականին Լեյբորիստական կուսակցությունը, Իռլանդիայի աշխատավորական կուսակցությունը և մի շարք անկախ սենատորներ նախապատվությունը տվել են նրան՝ մյուս հայտնի ձախ քաղաքական գործիչ, դոկտոր Նոել Բրաունի փոխարեն, և Մերի Ռոբինսոնին առաջադրել են նախագահի պաշտոնում։ Նախագահական ընտրությունների առաջին փուլում նա ստացել է գրեթե 39 տոկոս՝ զիջելով Բրայան Լենիխան Ավագին, սակայն երկրորդ փուլում հաղթել է նրան՝ ստանալով ձայների 52 տոկոսը։ Այսպիսով, նա դարձել է Իռլանդիայի Հանրապետության կին նախագահների շարքում ոչ միայն առաջինը, այլև առաջինը, որն ընտրվել է առանց Ֆիաննա ֆայլ քաղաքական կուսակցության աջակցության։

Նախագահի պաշտոնում նա շարունակել է պայքարել Իռլանդիայում խաղաղության և մարդու իրավունքների համար։ Նա աննախադեպ ժողովրդականություն է ձեռք բերել (նրա աջակցության վարկանիշները հասել են 93 տոկոսի) և հանդիպել է անհատների լայն շրջանակի՝ քրիստոնեական եղբայրների Միաբանությունից մինչև գեյերի և լեսբուհիների հավասարության ցանց, պապից մինչև Դալայ Լամա, իսկ Հյուսիսային Իռլանդիայում՝ յունիոնիստ Դևիդ Թրիմբլից մինչև հանրապետականներ Ջոն Հյումից՝ Սոցիալ-դեմոկրատական և Լեյբորիստական կուսակցությունից և նույնիսկ Ջերի Ադամսից՝ Շինն Ֆեյնից, որը կապված է Իռլանդիայի հանրապետական բանակի հետ։

2008- 2010 թվականներին զբաղեցրել է Իրավաբանների միջազգային հանձնաժողովի նախագահի պաշտոնը։

Զբաղեցրել է շրջակա միջավայրի և զարգացման միջազգային ինստիտուտի նախագահի պաշտոնը, եղել Է Օքսֆամ միության պատվավոր նախագահը, ինչպես նաև մասնակցել է աշխարհի կին առաջնորդների խորհրդի աշխատանքներին։ Եղել է նաև եռակողմ հանձնաժողովի և ավագանու անդամներից մեկը։

2004 թվականին Մարդու իրավունքների առաջխաղացման բնագավառում գործունեության համար, արժանացել է Amnesty  International հասարակական կազմակերպության կողմից շնորհվող « խղճի դեսպան»-ի մրցանակին։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Իռլանդացի գիտնականներ
Կատեգորիա:Իռլանդիայի նախագահներ
Կատեգորիա:Իռլանդիայի քաղաքական գործիչներ
Կատեգորիա:ԼԳԲՏ իրավունքների ակտիվիստներ
Կատեգորիա:Կանանց իրավունքների իրավապաշտպաններ
Կատեգորիա:Կին իրավագետներ
Կատեգորիա:Կին նախագահներ
Կատեգորիա:Կոլումբիայի համալսարանի շրջանավարտներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:ՄԱԿ-ի պաշտոնյաներ
Կատեգորիա:Պետության կին ղեկավարներ
Աննա Ազարովա

**Աննա Ազարովա** (), ռուս դերասանուհի և ֆոտոմոդել։

## Կենսագրություն
Աննա Ազարովան ծնվել է Մոսկվայում։ Մայրը տնային տնտեսուհի է, հայրը՝ գործարանի բրիգադիր։ 14 տարեկանից 8 տարի շարունակ աշխատել է մոդելային բիզնեսում՝ Ռուսաստանի Դաշնությունից դուրս։ Ռուսաստան է վերադարձել 2004 թվականին։ Խաղացել է ՍՏՍ հեռուստաալիքով հերարձակվող «Սիրելի Մաշա Բերեզինա» 60-սերիանանոց սերիալի գլխավոր դերում, ինչպես նաև «Երիտասարդ գայլախեղդը» և «Ընտրությունների օրը» կատակերգություններում։  Մասնակցել է «Maxim» ամսագրի ֆոտոսեսիային։ 2006 թվականին ՌՏՌ հեռուստաալիքով ցուցադրվող «Պարեր սառույցի վրա» ռեալիթի-շոուի մասնակից (հանդես է եկել օլիմպիական չեմպիոն Եվգենի Պլատովի հետ)։

Ռեժիսոր Վասիլի Պիչուլը այսպես է խոսել նրա մասին․ «Անյան հրաշալի դերասանուհի է, իմ կարծիքով մեծ ապագա ունի։ Մենք ունենք այնպիսի գեղեցիկ դերասանուհիներ, որոնք կարող են նաև դրամատիկ կերպով խաղալ, երգել և պարել, որը չի եղել սկսած Լյուբով Օռլովայի ժամանակներից»։

## Անձնական կյանք
Ամուսնացած է Պավել Բաշնինի հետ։ 2008 թվականի մարտի 25-ին ունեցել է երկվորյակներ՝ Դմիտրին և Գրիգորին։

## Ֆիլմագրություն
* 2004՝ Թանկագին Մաշա Բերեզինա, *Մաշա Բերեզինա, սուպերմոդել*
* 2004՝ Ամուրիներ, *Օլյա*
* 2005՝ Կինոփառատոն, *Մարինա Ալմազովա*
* 2006՝ Միայնակ Ամանորյա գիշերը, *Օլյա*
* 2005՝ Երիտասարդ գայլախեղդը, *Վիլիա*
* 2006՝ Ընտրությունների օր, *Անիա*
* 2007՝ Լուզեր, *Բարետես աղջիկ*
* 2008՝ 45 սմ, *Միլա*
* 2007՝ Պարոնայք սպաներ՝ փրկել կայսրին, *Վարյա*
* 2010՝ Ալիբի երկուսի համար, *Կրիստինա Կիրևա*
* 2010՝ Ծառայողական սիրավեպ՝ մեր ժամանակ, *Բարսուչոկ, Վադիկի ընկերուհին*
* 2011՝ Գոլֆստրիմը սառցաբեկորի տակ, *Լեյլա*
* 2011՝ Սիբիրյակ, *Գալինա*
* 2013՝ Ամբողջականության համալիր, *քարտուղարուհի*
*

## Ծանոթագրություններ

## Արտաքին հղումներ
* Анна Азарова: трудно быть моделью // Российская газета, № 3544 от 6 августа 2004
* Анна Азарова красит стены клеем и входит в дом через крышу // Կոմսոմոլսկայա պրավդա, 8 июля 2004

Կատեգորիա:Դերասանուհիներ այբբենական կարգով
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:Ռուս մոդելներ
Հափրուկ դեղին

**Հափրուկ դեղին** (), հափուկազգիների ընտանիքին պատկանող դեղաբույս։

## Նկարագրություն
30-50 սմ բարձրությամբ ճյուղավոր թավոտ և կողավոր ցողուններով միամյա կամ երկամյա մեղրատու խոտաբույս է։ Հերթադիր դասավորված փետրաձև տերևները մասնատված են 3-5 մասերի։ Խիտ, հասկանման ողկույզներում հավաքված են դեղնականաչավուն ծաղիկները։ Գագաթներին լայն բացված երեք ատամիկներով պտուղները երկարավուն, եռակող տուփիկներ են։

## Տարածվածություն
Որպես մոլախոտ աճում է ամենուրեք, ստորին և միջին լեռնային գոտիների քարքարոտ վայրերում, չոր բլուրների լանջերին, կավային և ավազային հողերի վրա, ցանքսերում, անտառաեզրերին, տափաստաններում և աղբավայրերում։ Հանդիպում է Հայաստանի գրեթե բոլոր մարզերում, նաև Արցախում։

## Նշանակություն
Բուժական նպատակներով օգտագործում են վերգետնյա մասը, տերևներն ու արմատները։ Կանաչ զանգվածը պարունակում է ալկալոիդներ, կարոտին, C վիտամին, դաբաղանյութեր, օրգանական թթուներ և այլն։ Ծաղիկներից ստացվող ներկանյութն օգտագործում են մետաքսյա իրերը դեղին ներկելու համար։ Կիրառում են նաև որպես անասնակեր ոչխարների համար։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Հափուկազգիներ
Կատեգորիա:Խոտաբույսեր
Կատեգորիա:Մեղրատու բույսեր
Կատեգորիա:1753 թվականին նկարագրված բույսեր
Խռնդատ հրաշալի

**Խռնդատ հրաշալի** (), խլածաղկազգիների ընտանիքին պատկանող դեղաբույս։

## Նկարագրություն
Առանցքային արմատով, սպիտակավուն կամ դեղնավուն, կարճ, փափուկ մազիկներով ծածկված ցողունով, մեղրատու երկամյա խոտաբույս է։ Թևավոր կոթուններով, արմատամերձ տերևներն ունեն խոշոր, երկարավուն-նշտարաձև, սրածայր, ամբողջաեզր տերևաթիթեղներ։ Վերին ցողունային, սրածայր, սրտաձև-կլորավուն տերևներն ալիքաձև են։ Ստորին ցողունային տերևներն համեմատաբար փոքր են։ Հաստ, ամուր ճյուղերի վրա խիտ դասավորված ծաղիկների փնջերով ծաղկաբույլը հուրանաձև ողկույզ է։ 5 մասերի բաժանված բաժակաթերթիկներով խոշոր, հնգանդամ, դեղին ծաղիկներն ունեն նշտարաձև-ձվաձև ծաղկակիցներ։ 5 սպիտակ,  թավով պատված, անհավասար առէջներով պսակը հիմքային մասում ունի կարճ խողովակ և 5 լայն բլթակավոր վերին մաս։ Խիտ, փափուկ մազիկներով ծածկված պտուղը երկարավուն-ձվաձև, բազմասերմ տուփիկ է։

## Տարածվածություն
Աճում է միջին և վերն լեռնային գոտիների չոր լանջերին, ժայռերի մոտ, լեռնային տափաստաններում և դաշտերի եզրերին։ Հանդիպում է Շիրակի, Գեղարքունիքի, Վայոց ձորի, Սյունիքի, Արմավիրի մարզերում և Երևանում։

## Նշանակություն
Բուժական նպատակներով օգտագործում են եթերային յուղեր, կարոտին, ֆլավոնոիդներ, ասկորբինաթթու, խեժ, կումարին, դաբաղանյութեր, դառնանյութեր պարունակող ծաղիկները։ Պսակաթերթերն ունեն հաճելի հոտ և քաղցր համ։ Ծաղիկների թուրմն ունի հակաջղաձգական ազդեցություն։ Կիրառում են նաև անասնաբուժության մեջ։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Խլածաղկազգիներ
Կատեգորիա:Մեղրատու բույսեր
Ալեքսանդր Աբրամով (գրող)

**Ալեքսանդր Աբրամով** (, ), խորհրդային ֆանտաստ գրող, կինոսցենարիստ և թատերաքննադատ, լրագրող։ Ավարտել է Վալերի Բրյուսովի անվան գրական ինստիտուտն ու Օտար լեզուների ինստիտուտը (երկուսն էլ՝ Մոսկվայում)։ Աշխատել է «Միջազգային գրականություն», «Թատրոն» ամսագրերում, «Գիշերային Մոսկվա» օրաթերթում։ Դարձել է ԽՍՀՄ Գրողների միության անդամ։

Գիտաֆանտաստիկ ժանրում իր նորամուտն է նշել է «Շախմատի մահը» (1926) պատմվածքով։ 30 տարի անց կրկին վերադարձել է ֆանտաստիկայի ժանրին՝ հաջորդ գրեթե բոլոր ֆանտաստիկ ստեղծագործությունները հրապարակելով որդու՝ Սերգեյ Աբրամովի հետ համահեղինակությամբ։

Գրել է նաև կինոսցենարներ, ժամանակակից արձակ գործեր։

## Մատենագրություն
* * Աբրամով Ա., Աբրամով Ս.* Ստեղծագործություններ երեք հատորով, Մոսկվա, 1997
* «Շախմատի մահը», Մոսկվա, 1926
* Դեղին կաշվով դրամապատակ, 1926
* Ես փնտրում եմ Կիտեժը, Մոսկվա, 1982
* Երբ շտապօգնությունն ուշանում է, 1962
* Խնդրում եմ կանգնել, 1963
* Սպիտակներն սկսում են, 1982
* Վերջին կետ, 1983
* Պարահանդես, 1985

## Ծանոթագրություններ

Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Ռուս գիտաֆանտաստիկ գրողներ
Կատեգորիա:Ռուս թատերական քննադատներ
Կատեգորիա:Ռուս լրագրողներ
Կատեգորիա:Ռուս սցենարիստներ
Կատեգորիա:Ռուս ֆանտաստ գրողներ
Կատեգորիա:Սցենարիստներ այբբենական կարգով
Լավ օր (մուլտֆիլմ)

**«Լավ օր»** (), չինական անիմացիոն սև կատակերգություն, ռեժիսորը Լյու Ցզյանն է։ Ֆիլմի համաշխարհային պրեմիերան տեղի է ունեցել 2017 թվականի փետրվարի 17-ին Բեռլինի կինոփառատոնի ժամանակ, որտեղ այն ներկայացվել է հիմնական մրցույթում։

Ֆիլմը պատմում է մեկ միլիոն յուանով լի պայուսակի մասին, որին հետապնդում էին վարորդը, մաֆիայի պարագլուխը, վերջինիս կնոջ հետ սեռական հարաբերություններ ունեցած կոնյունկտուրային նկարիչը, ճաշարանի տիրուհին, վարձու մարդասպանները, մոտոցիկլիստները և մանր բիզնեսմենները։

## Դերերում

## Մրցանակներ և անվանակարգեր

## Թողարկում
«Լավ օր» ֆիլմի, որն ուներ միջազգային «Have a Nice Day» անունը, համաշխարհային պրեմիերան տեղի է ունեցել 2017 թվականի փետրվարի 17-ին Բեռլինի կինոփառատոնում։ Այն երկրորդ անիմացիոն կինոնկարն է, որ մասնակցել է Բեռլինալեի հիմնական մրցույթին, ինչպես նաև Չինաստանի պատմության մեջ երկրորդ անկախ լիամետրաժ մուլտֆիլմն էր (առաջինը «Փիրսինգ 1» մուլտֆիլմն էր, որը նկարել է «Լավ օր» մուլտֆիլմի ռեժիսոր Լյու Ցզյանեմը)։

## Ծանոթագրություններ

Կատեգորիա:2017 մուլտֆիլմեր
Կատեգորիա:2017 ֆիլմեր
Կատեգորիա:Մանդարին լեզվով ֆիլմեր
Կատեգորիա:Չինական մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում 2016 թվականին
Ոստիկանական հիվանդանոց

**Ոստիկանական հիվանդանոց** (), բժշկական հաստատություն Ռուսաստանի մայրաքաղաք Մոսկվայում։ Բացվել է 1844 թվականին Ֆեոդոր Պետրովիչ Հաազի նախաձեռնությամբ` անօթևանների և փողոցում հիվանդացածների համար։ Մոսկվացիներն այն անվանում էին Հաազովյան։

## Պատմական հասցե
Հիվանդանոցը գտնվել է Մալի Կազյոննի նրբանցք, 5 հասցեով։

## Շենք
Ոստիկանական հիվանդանոցի շենքը կառուցվել է կոմս Վ. Ս. Նարիշկինի համար` 18-րդ դարի վերջին - 19-րդ դարի սկզբին։ Ճարտարապետն անհայտ է, համարվում է, որ նա եղել է Մ. Ֆ. Կազակովի աշակերտը։ Մինչև 1843 թվականը կալվածքում գտնվել է խնամատան օրթոպեդիկ ինստիտուտը, որը շենքը գնել է երկրորդ սեփականատեր Պյոտր Իվաշևից։ Հաազի ոստիկանական հիվանդանոցն այստեղ բացվել է 1844 թվականին։

Հիվանդանոցի բակում այժմ կանգնած է քանդակագործ Նիկոլայ Անդրեևի հեղինակած դոկտոր Ֆ. Պ. Հաազի կիսանդրին, որը տեղադրվել է 1909 թվականին։

## Պատմություն
Հաազի կյանքի օրոք այնտեղ բուժվել է ամեստորին խավերի մոտ 30000 հիվանդ` աղքատներ, կառքերի կողմից վրաերթի ենթարկվածներ, ցրտահարվածներ, սովյալներ, անօթևաններ։ Հաազն անպայման շրջայցում էր բոլոր հիվանդներին։ Հիվանդանոցն օգնում էր կարիքավորներին ինչով կարող էր. կազմակերպում էր այլ քաղաքներից ժամանածների վերադարձը տուն, ծերերին և անկարներին ուղարկում էր կացարաններ, անօթևան երեխաների համար նոր ընտանիքներ էր փնտրում։

Հիվանդանոցը չուներ պետական ֆինանսավորում, օգնում էին բարերարները։ Դոկտոր Հաազը հիվանդանոցի կարիքներին էր հատկացնում իր ամբողջ գումարը, իսկ ինքն ապրում էր աղքատության մեջ։ Թույլերին և ընչազուրկներին օգնելը նրա կյանքի իմաստն էր։ Ամեն տարի հիվանդների թիվն ավելանում էր, և Հաազը փորձում էր ստանալ ֆինանսական աջակցություն քաղաքից։

1910 թվականին Ոստիկանական հիվանդանոցը վերանվանվեց Ալեքսանդր III-ի պատվին, և այդ ժամանակվանից ստացավ «Ալեքսանդրովկա» ժողովրդական անունը։ 1917 թվականից հետո այն դարձավ Կրասնոսովետսկայա։ 1920 թվականից այստեղ գործում էր Իլյա Մեչնիկովի անվան ինֆեկցիոն հիվանդությունների ինստիտուտը, 1924-1959 թվականներին հիվանդանոցի շենքում գործել է Աշխատուժի հիգիենայի և մասնագիտական հիվանդությունների ինստիտուտը։ 1959 թվականից սկսած գլխավոր շենքում տեղակայված է սկզբում ԽՍՀՄ բժշկական գիտությունների ակադեմիայի, այժմ` Ռուսաստանի բժշկական գիտությունների ակադեմիայի երեխաների և դեռահասների հիգիենայի գիտահետազոտական ինստիտուտը։

## Ծանոթագրություններ

Կատեգորիա:Մոսկվայի շենքեր և կառույցներ
Ջենին Ջոնս

**Ջենին Էնն Ջոնս** (, ), ամերիկացի բուժքույր, որն սպանել է իր խնամքի տակ գտնվող 11-60 երեխաների։

## Հանցագործություն
Ջոնսը երեխաներին ներարկում է արել, ինչը նրանց նոպաների է հասցրել, իսկ հետո նրանց հենց ինքը բուժել է՝ հույս ունենալով գովասանքների արժանանալ լավ աշխատանքի համար։ Բայց շատ երեխաներ դրանից հետո չեն կարողացել փրկվել։ Սպանությունների ճշգրիտ թիվը մնում է անհայտ, քանի որ բուժքույր Ջոնսի մասին հիվանդանոցում պահվող գրությունները ոչնչացվել են, որպեսզի առաջին դատավարությունից հետո կանխվեն հետագա դատավճիռները։ Ենթադրվում է, որ Ջոնսի զոհ են դարձել 11-60 երեխա։

## Դատ և դատավճիռ
1985 թվականին Ջոնսին դատապարտել են 99 տարվա բանտարկության՝ 15 ամսական Չելսի Մակլելոնի սպանության մեղադրանքով։ Իսկ 1986 թվակին ժամկետին ավելացրել են ևս 60 տարի Ռոլանդ Սանտոսի սպանության հանցափորձի համար։ Տեղի օրենքով գերլցման պատճառով նրան պետք է ազատ արձակեին 2018 թվականի մարտի 1-ին՝ բանտում անցկացնել իր բուն ժամկետի մեկ երրորդ մասը։

Որպեսզի դա տեղի չունենա, 2017 թվականի մայիսի 25-ին Ջենին Ջոնսին մեղադրել են 11 ամսական Ջոշուա Սոյերի սպանության համար, որը կատարել էր 1981 թվականի դեկտեմբերի 12-ին, բանտից դուրս գալուց անմիջապես հետո։ Ջոնսին անորոշ ժամանակով բանտարկել են նոր դատավարության համար։ 2018 թվականի ապրիլին նրան մեղադրել են ևս 5 սպանության համար։

Հիմա ամեն երկու-երեք տարին մեկ Ջոնսը հայտ է ներկայացնում վաղաժամկետ ազատվելու համար, բայց վեցից ոչ մեկը չի բավարարվել։

## Տես նաև
* Քրիստեն Գիլբերտ

## Ծանոթագրություններ

## Արտաքին հղումներ
* Crime Library
* Serial Killers A-Z
* Mass Murder

Կատեգորիա:Ամերիկացի բուժքույրեր
Կատեգորիա:21-րդ դարի ամերիկացի կանայք
Հազարատերևուկ սովորական

**Հազարատերևուկ սովորական** (), թաղաղուազգիների ընտանիքին պատկանող դեղաբույս։

## Նկարագրություն
Սողացող կոճղարմատով, ստորգետնյա ընձյուղներով և ակոսավոր ուղղաձիգ ցողուններով բազմայա խոտաբույս է, որի բարձրությունը 20 սմ է։ Կրկնակի կամ եռակի մասնատված տերևները հերթադիր են։ Ստորին տերևները կոթունավոր են, միջինները՝ մանր և նստադիր։ Ցողունների վերին մասում՝ բարդ վահանիկներում, հավաքված են բազմաթիվ փոքր զամբյուղները։ Զամբյուղների եզրային լեզվակավոր ծաղիկները վարսանդավոր են, սպիտակ, երբեմն վարդագույն։ Միջին խողովակաձև ծաղիկները դեղին են, երկսեռ։ Փաթաթոցը կազմված է կղմինդրաձև դասավորված, երկարավուն կանաչ տերևիկներից։ Պտուղները մանր տափակ արծաթագույն-գորշագույն սերմիկներ են։

## Տարածվածություն
Աճում է ստորին և միջին լեռնային գոտիների թփուտներում, անտառներում, մարգագետիններում, դաշտերում և ճանապարհների եզրերին։ Հանդիպում է ամենուրեք, բոլոր մարզերում։ Ծաղկահյութաբեր և գեղազարդային բույս է։

## Նշանակություն
Բուժական նպատակներում օգտագործում են ծաղկող բույսի վերին մասը։ Ամբողջ բույսն ունի յուրահատուկ բուրմունք և դառը համ։ Հազարատերևուկն որոշ ճարպոտ կերակրատեսակներում և լիկյորներ պատրաստելիս օգտագործում են որպես համեմունք։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Թաղաղուազգիներ
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Հասմիկ Ղարայան

**Հասմիկ Սեդրակի Ղարայան** (), հայ բանաստեղծուհի, ազատամարտիկ, Ղարաբաղյան շարժման մասնակից։ Հայաստանի և Արցախի գրողների միությունների անդամ։ «Դեմոկրատ հայեր» բարեգործական հասարակական կազմակերպության նախագահ (2003)։

1988 թվականից մասնակցել է Արցախյան շարժմանը՝ փոխարինելով Արցախի ազատության համար զոհված որդուն՝ Արթուր Մեսրոպյանին։

## Կենսագրություն
Հասմիկ Ղարայանը ծնվել է 1941 թվականին, ԼՂՀ Ասկերանի շրջանի Դահրավ գյուղում։ 1992—1993 թվականներին «Սյունիք» աշխարհազորի կազմում մասնակցել է Լաչինի շրջանի (Զարովս, Ղոչազ, Գյուսյուլու) ազատագրական մարտերին։ 1993—1994 թվականներին եղել է ՀՀ տարբեր թերթերի զինվորական թղթակիցը ԼՂՀ-ում։ 1994 թվականից բնակվում է Երևանում։

Ղարայանի առաջին գործերը տպագրվել են Արցախի և Հայաստանի մամուլում։ Լույս են տեսել «Ցավի ծաղիկ» (Երևան, 1993), «Երկնաքարեր» (Երևան, 1995), «Արցախյան Գողգոթա» (Երևան, 1996), «Կրակի լույսը» (Երևան, 1997), «Շիկացած արցունքներ» (Երևան, 1997), «Ժպիտս խաչից էլ է ծանր» (Երևան, 1998), «Ճակատագրեր» (Երևան, 2003) բանաստեղծությունների ժողովածուները, որոնցում փառաբանել է ազատության գաղափարը, մայրական սերը, իրենց կյանքը հայրենիքի ազատությանը նվիրաբերած հայորդիներին։

## Երկեր
* Ցավի ծաղիկ։ Բանաստեղծություններ, 1993։
* Երկնաքարեր։ 1995։
* Արցախյան գողգոթա։ Բանաստեղծություններ, 1996։
*Կրակի լույսը։ Բանաստեղծություններ։ 1997։
* Ժպիտս խաչից էլ է ծանր։ Բանաստեղծություններ, 1998։
* Ճակատագրեր։ 2003։

## Ծանոթագրություններ

Կատեգորիա:Հայ ազատամարտիկներ
Կատեգորիա:Հայ բանաստեղծուհիներ
Սոնոյա Միձունո

**Սոնոյա Միձունո**  (), ճապոնական ծագմամբ բրիտանացի դերասանուհի, ֆոտոմոդել, բալետի պարուհի։

## Կյանքի վաղ տարիներ
Ծնվել է Տոկիոյում, սակայն շուտով տեղափոխվել է Սոմերսետ՝ Մեծ Բրիտանիա։ Հայրը ճապոնացի է, իսկ մայրը՝ կսով չափ բրիտանացի, կիսով չափ արգենտինացի։ Մանուկ հասակում սովորել է Royal Ballet School-ում, որն ավարտելուց հետո խաղացել է մի քանի բալետային թատերախմբերում, ներառյալ` *Semperoper Ballet*-ը Գերմանիայում` Դրեզդենում, *Ballet Ireland*, *New English Ballet Theatre* և *Scottish Ballet* բալետներում։

## Կարիերա
20 տարեկան հասակում սկսել է ֆոտոմոդելի կարիերան՝ կեցվածք ընդունելով այնպիսի ապրանքանիշների համար, ինչպիսիք են Շանելը, Yves Saint Laurent-ը,  Alexander McQueen-ը, Saint Laurent-ը և Լուի Վիտոնը։ 2014 թվականի ընթացքում Միձունոն Կովենտ գարդեն արքունական թատրոնում  խաղացել է Արթուր Փիթի «Մեծագույն շոու» բեմադրությունում։

Ֆիլմում առաջին քայլերն է արել՝ նկարահանվելով Ալեքսա Գառլենդի՝ «Մեքենայից» գիտաֆանտաստիկ թրիլլերում, որը Մեծ Բրիտանիայում վարձույթի է հանվել 2015 թվականի հունվարին։ Այդ նույն տարում պարուհու  էպիզոդային դերով է հանդես եկել Միքայել Դամինայի «Բարձր լարում»։ 2016 թվականին նկարահանվել է The Chemical Brothersի և Բեք Հենսենի «Wide Open» երգի տեսահոլովակներում։

2016 թվականի օգոստոսին նկարահանվել է Ֆրենկ Օուշենի «Nikes» երգի երաժշտական տեսահոլովակում։ Լա-Լա Լենդ ֆիլմի (Մեծ Բրիտանիայում վարձույթի է տրվել 2017 թվականի հունվարին) նկարահանումներին մասնակցելու համար, որտեղ նա խաղում էր Միի (Էմմա Սթոուն) սենյակակից հարևանուհու՝ Քեյթլինի դերը, երեք անգամ առաջադրվել է մրցանակի ։

2017 թվականին էպիզոդիկ դերով հանդես է եկել Դիսնեյի՝ Գեղեցկուհին և հրեշը ֆիլմի էկրանավորմանը և միացել է Warner Bros «Չափազանց հարուստ ասիացիներ» ֆիլմի (որտեղ գլխավոր դերում խաղում էին Կոնստանս Վուն և Միշել Եոն) դերասանական կազմին։

## Ֆիլմագրություն

## Հոռուստատեսություն

## Ծանոթագրություններ

## Արտաքին հղումներ
* 

Կատեգորիա:1988 ծնունդներ
Կատեգորիա:21-րդ դարի բրիտանացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Հուլիսի 1 ծնունդներ
Կատեգորիա:Ճապոնացի դերասանուհիներ
Կատեգորիա:Ճապոնացի մոդելներ
Կատեգորիա:Տոկիո քաղաքում ծնվածներ
Երկրի և Ջրի միությունը

**«Երկրի և Ջրի միությունը»**, ֆլամանդացի գեղանկարիչ Պիտեր Պաուլ Ռուբենսի նկարը։ Հեղինակն այն նկարել է 1618 թվականին, այժմ նկարը գտնվում է Սանկտ Պետերբուրգի Էրմիտաժ թանգարանում։

Մոնումենտալ կտավն իրենից ներկայացնում է մի այլաբանական կոմպոզիցիա, որը բացահայտում է նկարչի քաղաքացիական և ստեղծագործական դիրքորոշումը։ Երկու տարերքների միության թեմայի մեջ կենսագործվել է ֆլամանդացիների երազանքը, այն է՝ երկրի վերածնունդը, Շելդի գետաբերանից  հոլանդական շրջափակման դադարեցումը, դեպի ծով ելք ունենալը։ Մեր ժամանակներում այլաբանությունն առավել ընդգրկուն է ընկալվում՝ Երկրի և Ջրի միացության մեջ դիտարկվում է կանացի և տղամարդկային սկիզբը։ Կիբելան՝ Երկրի աստվածուհին, որին աստվածուհի Վիկտորիան պատրաստ է ամուսնացնել, ներկայանում է որպես մարմնեղ ֆլամանդուհի՝ աջ ձեռքին առատության եղջյուր։ Նրա ձախ ձեռքը սեղմում է Նեպտունը՝ զինված իր եռաժանիով։ Նրանց ոտքերի տակ շեփորահարում է ծովի խորքից դուրս եկած Տրիտոնը։ Գահավիժող ջրի շիթերում լողում են երկու մանուկ։ Նկարն առանձնանում է պատկերների  բրգաձև կոմպոզիցիայով, համաչափությամբ և հավասարակշռությամբ։ Նկարում պատմությունն ու այլաբանությունը, կյանքն ու առասպելը, մարդն ու բնությունը կազմում են անբաժանելի միություն։

## Պատմություն
Նկարը ցուցադրվում է Էրմիտաժում՝ Ռուբենսի սրահում։ Մինչ այդ այն գտնվել է Հռոմում՝ Կիջիի տան հավաքածուում, Էրմիտաժի համար ձեռք է բերվել 1798-1800 թվականների ընթացքում։

Վարպետի աշխատանքների գրասենյակային ձևաչափի կրկնօրինակը գտնվում է Վ. Ա. Լոգվինենկոյի մասնավոր հավաքածուի մեջ և հանձնվել է Էրմիտաժ՝ երկարատև պահպանման համար։

## Ֆիլատելիայում

File:1977 CPA 4714.jpg|«Երկրի և Ջրի միությունը» ԽՍՀՄ փոստային նամականիշի վրա (1977)


## Գրականություն
* *Վորոնիխինա  Լ. Ն.* Պետական Էրմիտաժ։ —Լ.: Մշակույթ, 1983. — 456 էջ,  — (Աշխարհի քաղաքներն ու թանգարանները)

## Ծանոթագրություններ

Կատեգորիա:1618 նկարներ
Կատեգորիա:Էրմիտաժի նկարներ
Կատեգորիա:Մերկ կանանց պատկերով նկարներ
Կատեգորիա:Պիտեր Պաուլ Ռուբենսի նկարներ
Մարկ Դևիս

**Մարկ Ֆրայզեր Դևիս** (, ), ամերիկացի անիմատոր, Դիսնեյի ինը ծերուկներից մեկը։

## Կենսագրություն
Մարկ Դևիսը ծնվել է 1913 թվականի մարտի 30-ին Բեյքերսֆիլդում (Կալիֆոռնիա նահանգ)։ Նրա ծնողները երկար ժամանակ են անցկացրել ուղևորություներում, ինչի պատճառով Մարկ Դևիսը սովորել է 22 դպրոցներում՝ նախքան կավարտեր ավագ դպրոցը։ Քանի որ նրա համար դժվար է եղել մշտական ընկերներ ունենալ, նա նկարչության մեջ է գտել ինքնաարտահայտման հնարավորություն։

Մարի Դևիսի ընտանիքն այնքան հարուստ չի եղել, որ նա հնարավորություն ունենար սովորելու քոլեջում, սակայն նա ավարտել է  նկարչության դպրոց հյուսիսային Կալիֆոռնիայում։ Ազատ ժամանակում նա այցելել է գրադարան ու կենդանաբաական այգի, որտեղ արել է կենդանիների ուրվանկարներ։ Հոր մահվանից հետո Մարկը մոր հետ հայտնվել է ֆինանսական ծանր դրության մեջ։ Մոտավորապես այդ ժամանակ Դիսնեյ ստուդիան որոնել է նկարիչ ստուդիայում աշխատելու համար, և Մարկ Դևիսը որոշել է փորձել աշխատանք ընդունվել այնտեղ։

Մարկ Դևիսն ընդունվել է Դիսնեյ ստուդիա որպես միջանկյալ կադրերի նկարիչ։ Ստուդիայի՝ «Սպիտակաձյունիկը և յոթ թզուկները» մուլտֆիլմի վրա աշխատելու ընթացքում Մարկ Դևիսը հանդես է եկել արդեն որպես գլխավոր անիմատորի օգնական։ Կենդանիներ նկարելու ունակությունները նա կիրառել է աշխատանքի ընթացքում՝ նկարելով այնպիսի հերոսների, ինչպիսիք են Բեմբին, նապաստակ Տամպերը, «Հարավի երգեր» մուլտֆիլմի նապաստակին, աղվեսին ու արջին, «Իկաբոդի և պարոն Թոդի արկածները» մուլտֆիլմի հերոսներ միստր Թոդին ու մյուս կենդանիներին։ Կենդանիներից բացի նա նկարել է նաև Ստերվելա Դե Վիլին, Ավրորային, Մալեֆիսենտային և այլն։ «101 դալմատին» մուլտֆիլմի թողարկումից հետո Մարկ Դևիսը թողել է անիմատորի աշխատանքը, սակայն մասնակցել է Դիսնեյլենդի թեմատիկ ատրակցիոնների համար կերպարների դիզայնի մշակմանը։

Մարկ Դևիսն անցել է թոշակի 1978 թվականին, սակայն ընդհուպ մինչև իր մահը շարունակել է ակտիվորեն մասնակցել ստուդիայի կյանքին։ Մարկ Դևիսը մահացել է 2000 թվականի հունվարի 12-ին։ Նույն ամսում Կալիֆոռնիայի արվեստի ինստիտուտը նրա պատվին հիմնադրել է կրթաթոշակային ֆոնդ։

2014 թվականի Ուոլթ Դիսնեյի ընտանիքի թանգարանը ներկայացրել է «Leading Ladies and Femmes Fatales: The Art of Marc Davis» ցուցահանդեսը։

## Անձնական կյանք
1947 թվականի Մարկ Դևիսը ծանոթացել է Ալիս Էստեսի հետ։ Նրանք ամուսնացել են 1956 թվականի հունիսին։ Ամուսնությունը տևել է 44 տարի՝ մինչև Մարկ Դևիսի մահը 2000 թվականին։

## Ծանոթագրություններ

## Արտաքին հղումներ
* 50mostinfluentialdisneyanimators.wordpress.com

Կատեգորիա:Ամերիկացի մուլտիպլիկատորներ
Կատեգորիա:Ամերիկացի սցենարիստներ
Կատեգորիա:Ուոլթ Դիսնեյ ստուդիայի նկարիչներ
Ելիզավետյան օրիորդաց գիմնազիա

աջից|309 px| Գիմնազիան 1912 թվականին
**Ելիզավետյան օրիորդաց գիմնազիա** (), նախկին օրիորդաց գիմնազիա Ռուսաստանի մայրաքաղաք Մոսկվայում, որը հիմնադրվել է 1880 թվականին։ 1911-1912 թվականներին գիմնազիայի համար Իվան Ռերբերգի նախագծով կառուցվել է նոր շենք նեոդասականության ոճով (Բոլշոյ Կազյոննի նրբանցք, տուն 9)։ Այժմ այս շենքում գործում է թիվ 2095 «Պոկրովսկի կվարտալ» դպրոցի թիվ 330 «Ելիզավետյան գիմնազիա» կառուցվածքային միավորը։ Գիմնազիայի շենքը մշակութային ժառանգության օբյեկտ է։

## Պատմություն
1877-1878 թվականների Ռուս-թուրքական պատերազմից հետո Ռուսաստանում մնացին շատ որբ երեխաներ։ Այդ պատճառով 1880 թվականին բացվեց օրիորդաց գիմնազիա որբ երեխաների համար։ Այն գտնվում էր Մարոսեյկա փողոց, 11 հասցեի հինավուրց տանը։ Գիմնազիան անվանվեց Ելիզավետյան` նրա հոգաբարձու, մեծ իշխանուհի Ելիզավետա Ֆեոդորովնայի անունով։ Աշակերտուհիների թիվն աստիճանաբար աճում էր, և 20-րդ դարի սկզբին նոր շենք կառուցելու անհրաժեշտություն առաջացավ։ Այդ նպատակով Աշխատասիրության խթանման ընկերությունը տարբեր կազմակերպություններից տոկոսով 350 հազար ռուբլի վերցրեց և Բոլշոյ Կազյոննի նրբանցքում ձեռք բերեց մի հողակտոր։ 1911 թվականին անցկացվեց գիմնազիայի շենքի լավագույն նախագծի մրցույթ, որում հաղթեց ճարտարապետ Իվան Ռերբերգը։ 1911 թվականի սեպտեմբերի 14-ին տեղի ունեցավ գիմնազիայի հիմնարկեքի հանդիսավոր արարողությունը։ 1912 թվականի նոյեմբերի 4-ին նորակառույց շենքն օծվեց։

Նորաբաց գիմնազիայում կային կրթական և բնակելի տարածքներ, խոհանոց, ճաշարան, պահեստարաններ, պարահանդեսային դահլիճ և Արդարակյաց Ելիսավետայի տնային եկեղեցին։ Գիմնազիային կից պանսիոնում կարող էին ապրել 70 աշակերտուհիներ։ Ելիզավետյան օրիորդաց գիմնազիայի շրջանավարտներից է եղել հայտնի երգչուհի և դերասանուհի Միլիցա Կորյուսը։

Հոկտեմբերյան հեղափոխությունից հետո գիմնազիան վերակազմավորվեց Բաումանի շրջանի 2-րդ աստիճանի թիվ 34 դպրոցի։1930 թվականին այն դարձավ Բաումանի ժողովրդական կրթության վարչության թիվ 30 ֆաբրիկագործարանային կրթության դպրոց։ 1936 թվականին դպրոցը ստացավ 330-րդ համարը։ 2010 թվականին այն միացավ թիվ 2095 «Պոկրովսկի կվարտալ» դպրոցին որպես թիվ 330 «Ելիզավետյան գիմնազիա» կառուցվածքային ստորաբաժանում։

## Ծանոթագրություններ

Կատեգորիա:1912 հիմնադրումներ
Կատեգորիա:Մոսկվայի շենքեր և կառույցներ
Կատեգորիա:Ռուսաստանի մշակութային ժառանգության օբյեկտներ